**Cuibul de cuci**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Acum o săptămână, ne prelingeam spre lună,

Dar noaptea ce-a trecut, ne-a preschimbat în lut ! )

Gara din sufletu-mi de gheață

e neagră și pustie...

Trenuri pline de gânduri

Pe rând s-au depărtat,

Ajuns-am umbra nopții

Umblând ca o stafie

Prin cârciumile bete

Scăldate în păcat.

Zburdalnice, clondirele-nflorate

dansează pe rastele....

Butelcile umplute

Îmi îndulcesc veninul,

El se revarsă-ncet

Din ochi în păhărel,

Ca firul din clepsidra

Unde sălășuiește chinul.

Pustia rațiunii mă bântuie și arde

tot ce e vis frenetic...

Curg în abis și caut

O oază de lumină,

În depărtări, Fata morgana

Îmi soarbe din sinapse,

Paharele se umplu

Cu sânge din retină.

Prin fumul aspru, bântuind iubire

valsează umbra ta...

Te cheamă amintirea

Ca să-nchinăm pahare,

Bocetul lunii triste

Se varsă peste mine,

Uitarea n-are timp

Să fugă înspre zare.